
Genealogisk  Forening  50  Aar. 

Den  13.  November  kan  Genealogisk  For- 
ening fejre  sin  50  Aars  Dag,  idet  den  stiftedes 
i  Salt  Lake  City  den  13.  November  1894. 

Foreningen  har  i  de  50  Aar  udført  et 
overordentligt  stort  Arbejde,  saa  at  der  gen- 
nem dens  Medvirken  er  udført  Millioner  af 
Ordinancer  i  Templerne,  og  den  har  udbyg- 
get en  stor  Organisation  med  Tusinder  af 
Medarbejdere,  som  med  Iver  og  Flid  søger 
at  fremme  den  Del  af  Arbejdet  i  Vingaarden. 

Her  i  Landet  er  der  genealogiske  Fore- 
ninger i  Aalborg,  Aarhus,  Esbjerg,  Hjørring, 
København,  Odense  og  Silkeborg.  Deres  Op- 
gave er  at  hjælpe  Søskende  til  at  finde  deres 
Slægt  og  faa  udført  Tempelarbejde  for  dem. 

Ejnar  Nielsen. 

Den  norske  Missions- 
præsident  Olaf  Sonsteby 
har  i  »Lys  over  Norge« 
offentliggjort  den  efterfølg- 
ende Artikel,  som  Redak- 
tionen har  ment  burde 
læses  ogsaa  af  alle  Sø- 
skende her  i  Danmark. 

Især  bør  Præstedøm- 
mets Medlemmer  med  Om- 
hu gennemgaa  Artiklen, 
idet  den  klart  og  tydeligt 
giver      Anvisninger       for 


Præstedømmets  Funktion  og  Anvendelse. 

Præstedømme  og  Kaldelse, 


Som  Medlemmer  af  Præstedømmet  i  Jesu  Kristi  Kirke 
af  Sidste  Dages  Hellige  har  vi  det  Privilegium,  at  naar  som 
helst  vi  bliver  fundet  værdige  til  det,  kan  vi  blive  kaldet  til 
at  modtage  en  Stilling  i  Kirken,  enten  som  Leder  eller  i  en 
mere  underordnet  Stilling,  eller  vi  kan  blive  kaldet  til  at 
udføre  et  bestemt  Hverv. 

Det  er  muligt,  at  vi  ikke  altid  forstaar  den  store  Velsig- 
nelse, som  er  os  givet,  at  vi  er  fundet  værdige  til  at  tjene  i 
Guds  Rige.  Meget  afhænger  af,  med  hvilken  Indstilling,  vi 
gaar  til  vort  Arbejde,  om  vi  betragter  det  som  en  Tribut  til 
vor  Forfængeligheds  Ærgerrighed,  eller  om  vi  ser  det  som 
en  Mulighed  for  os  til  at  hjælpe  vore  Medmennesker. 

Men  enten  vi  er  indstillet  i  den  ene  eller  den  anden  Ret- 
ning, saa  kan  vi  ikke  i  vor  nuværende  Ufuldkommenhed 
fuldt  ud  forstaa,  hvilke  Skatte  vi  samler  os  i  Evighedens 
Skatkammer,  vel  at  mærke,  hvis  vi  alvorligt  gaar  ind  for 
Løsningen  af  de  Opgaver,  som  stilles  os. 

Det  kan  være  vanskeligt  nok  mange  Gange  at  arbejde,  og 
vi  venter  maaske  forgæves  paa  den  Forstaaelse,  som  burde 
vises  os  af  dem,  vi  er  sat  til  at  arbejde  for.  Men  en  god 
Gerning  bærer  altid  Lønnen  i  sig  selv.  Det  er  mange  Plig- 
ter, som  hører  til  de  forskellige  Kald,  og  derfor  bør  hvert 


176 

Medlem  af  Præstedømmet  nøje  sætte  sig  ind  i  det  Arbejde, 
som  han  bliver  sat  til. 


Det  er  en  Regel  i  Kirken  at  samle  de  forskellige  Medlem- 
mer af  Præstedømmet  i  Kvorums,  hvor  de  skal  belæres  om 
Kirkens  Orden  og  de  forskellige  Pligter,  som  henhører  til 
de  forskellige  Arbejder.  Derfor  bør  de  forskellige  Kvorums 
Bestyrelser  altid  være  interesserede  i,  at  Præstedømmets 
Medlemmer  faar  denne  Undervisning.  Disse  Kvorums  har 
ingen  andre  Opgaver,  og  der  maa  ikke  opstaa  den  Misfor- 
staaelse,  at  et  saadan  Kvorum  har  nogen  som  helst  bestem- 
mende Myndighed.  Den  Myndighed,  vi  har  som  Medlem- 
mer af  Præstedømmet,  kommer  først  til  Anvendelse,  naar 
vi  bliver  kaldet  til  at  udføre  et  bestemt  Arbejde  eller  over- 
tage en  bestemt  Stilling  i  Kirken. 

Det  er  en  meget  vigtig  Pligt  for  Præstedømmet  at  præ- 
dike Evangeliet.  Vi  har  ingen  faste  Prædikanter,  saa  hver 
som  helst,  der  er  værdig  til  det,  maa  altid  være  parat  til  at 
staa  frem  og  forklare  Kirkens  Lærdomme.  Men  det  forud- 
sætter, at  vi  sætter  os  ind  i  disse  Ting  og  frem  for  alt  nøje 
og  grundigt  studerer  Bibelen  og  de  andre  af  Kirkens  Bøger. 
Vi  burde  gøre  os  det  til  Regel  hver  eneste  Dag  at  læse  no- 
get i  disse  Bøger,  og  derved  vil  vi  ikke  blot  blive  bekendt 
med  Indholdet  af  dem,  men  de  vil  give  os  Stof  til  Eftertan- 
ke over  mange  af  de  Problemer,  som  kan  fylde  vort  Sind 
med  Hensyn  til  Livets  og  Saliggørelsens  Plan.  Desuden  er 
det  vor  Pligt,  naar  som  helst  at  være  parat  til  at  udføre  en 
Ordinance.  Her  skorter  det  ofte  paa  Mod  til  at  udføre  disse 
af  enkelte  af  vore  Brødre,  maaske  mest,  fordi  de  føler  sig 
uforberedt  til  at  gøre  det.  Missionskontoret  har  udgivet  et 
lille  Hefte  (« Vejleder  for  Ældsterne  i  Den  danske  Mission» 
er  det  tilsvarende  danske  Hefte.  Det  faas  paa  Grenskonto- 
rerne  og  koster  50  Øre).  Der  gives  her  Instruktioner  om, 
hvorledes  man  skal  forholde  sig  ved  Udførelsen  af  de  for- 
skellige Ordinancer  og  hvilke  Ord,  der  helst  skal  benyttes. 
Det  skulde  være  en  Opgave  for  Lederne  af  Præstedømmet 
i  de  forskellige  Grene  en  Gang  imellem  at  bruge  disse  In- 
struktioner som  Lektie  for  Præstedømmet.  Men  det  vigtig- 
ste for  vore  Brødre,  som  bliver  kaldet  til  at  udføre  en  Ordi- 
nance, er,  at  de  altid  udfører  Handlingen  i  den  Aand,  sonx 
hører  den  til. 

Naar  det  drejer  sig  om  et  Kald  som  Leder,  enten  i  en 
Organisation,  Gren  eller  Distrikt,  paahviler  det  den,  som  er 
kaldet  til  denne  Tjeneste,  nøje  at  sætte  sig  ind  i,  hvor  langt 
hans  Myndighed  strækker  sig,  eller  hvor  begrænset  den  er. 
Kirkens  Orden  er  klar  angaaende  disse  Ting,  og  det  kan 
derfor  kun  skyldes  manglende  Viden,  naar  der  af  og  til 
kan  forekomme  Forviklinger,  som  kan  blive  Aarsag  til  Van- 
skeligheder. 

Med  Hensyn  til  Ledelsen  af  en  Mission,  saa  er  dette 
Hverv  overgivet  af  Kirkens  Præsidentskab  og  de  12  Apostle 
til  en  Præsident,  som  har  det  fulde  og  hele  Ansvar  for  Ar- 
bejdet. Men  han  skal  i  sit  Arbejde  staa  under  Ledelse  af  en 
af  de  tolv  Apostle,  som  præsiderer  over  ham. 

Da  Præsidenten  over  Missionen  ikke  selv  kan  overkom- 
me alt  Arbejde,  kalder  han,  hvis  Missionen  er  organiseret  i 
Distrikter,  Ledere  af  disse,  og  som  Distriktspræsidenter  har 
disse  Brødre  Ansvar  for  hver  sit  Distrikt  og  staar  i  deres 
Arbejde  direkte  under  Missionspræsidentens  Ledelse. 

Den  samme  Orden  gælder  for  et  Distrikt,  og  hvis  Distrik- 
tet er  ordnet  i  Grene,  kalder  Distrikspræsidenten  en  For- 
stander til  at  lede  hver  Gren,  og  hver  af  disse  Forstandere 
staar  under  hans  direkte  Ledelse.  Efter  Kirkens  Orden  kan 
en  Forstander  kalde  to  Ældster  til  at  hjælpe  sig,  og  de  er 
saa  hans  Raadgivere,  men  deler  ikke  hans  Ansvar,  idet  Kir- 
ken hygger  paa  Lederprincipet,  dvs.  den,  som  leder,  har 
det  hele  og  fulde  Ansvar.  En  Forstander  har  det  hele  fulde 
Ansvar  for  Arbejdet  i  sin  Gren,  men  da  han  ikke  selv  kan 
overkomme  alt,  har  han  til  Hjælp  de  forskellige  Hjælpe- 
organisation, som  paa  forskellige  Felter  udfører  det  Arbej- 
de, som  skal  gøres  i  en  velorganiseret  Gren.  Til  at  forestaa 
disse  Organisationer  kalder  han  Ledere,  som  han  giver  An- 
svaret for  de  paagældende  Organisationer,  og  disse  kan, 
ligesom  Forstanderen,  kalde  Raadgivere  til  at  hjælpe  sig, 
men  de  er  kun  personlig  Raadgivere  og  deler  ikke  Ansva- 
ret. 

De  forskellige  Organisationsledere  er  ansvarlige  overfor 
Forstanderen.  Indenfor  Organisationerne  er  der  forskellige 
Funktionærer,  som  Lederen  kalder,  og  selv  om  disse  har 
en  ledende  Stilling  i  f.  Eks.  en  Afdeling  indenfor  Organi- 
sationen, er  de  ansvarlige  overfor  den,  som  Forstanderen 
har  valgt  til  at  lede  Organisationen. 

Grensforstanderen  har  ogsaa  Ansvaret  for  det  aaronske 
Præstedømme  i  Grenen,  og  han  har  Ret  til  at  kalde  Ældster 
til  at  udføre  Arbejdet,  men  han  præsiderer  ikke  over  et 
Kvorum  af  Ældster,  som  evt.  maatte  findes  i  hans  Gren. 
Det  siger  sig  selv,  at  en  Forstander,  som  er  kaldet  til  at  fo- 
restaa  en  bestemt  Gren,  ikke  uden  videre  kan  gaa  ind  i  en 
anden  Gren  og  udføre  noget  Arbejde  der,  selv  om  denne 
Gren  ikke  har  noget  ordnet  Forstanderskab  eller  en  præsi- 
derende Leder.  For  saadanne  Grene  fungerer  Distriktspræ- 
sidenten  som  Forstander,  og  den  er  under  hans  direkte  Le- 
delse. Paa  samme  Maade  skal  Distriktspræsidenten,  naar 
han  er  tilstede  i  en  Gren,  hvor  Forstanderen  og  hans  Raad- 
givere  er  forhindret  i  at  være  nærværende,  overtage  Ledel- 
sen af  Grenen  i  disses  Sted,  da  han  har  Ret  til  at  virke 
som  Forstander  i  saadanne  Tilfælde  i  hver  enkelt  Gren  i 
sit  Distrikt. 

Paa  samme  Maade  kan  en  Forstander  elier  hans  Raadgi- 
vere  lede  en  Organisation  i  paakommende  Tilfælde,  naar 
Lederen  og  hans  Raadgivere  er  forhindret  i  at  være  tilstede, 
da  han  har  Ret  til  at  præsidere  over  enhver  af  Hjælpeor- 
ganisationerne i  sin  Gren. 

Som  man  vil  forstaa,  er  Kirkens  Orden  bygget  paa  Loya- 
litet over  for  dem,  som  er  sat  til  at  lede,  og  derfor  maa 
alle  de,  som  har  et  Arbejde  i  Kirken,  vise  Respekt  over  for 
deres  nærmeste  foresatte.  Vi  maa  selv  vise  Loyalitet,  hvis 
vi  forventer  den  af  andre. 


Det  at  være  en  Leder  i  Kirken  er  maaske  en  alvorlig 
Prøve  paa  ens  Karakter.  Den,  som  skal  lede  andre,  maa 
først  og  fremmest  lede  sig  selv  og  saa  meget  som  muligt 
kunne  beherske  sine  Følelser,  og  den  saa  ofte  lammende 
Følelse  af  at  være  forurettet,  maa  man  aldrig  lade  komme 
over  sig.  Men  er  vi  rigtigt  indstillet,  kan  en  saadan  Stilling 
være  den  bedste  Skole  at  gaa  igennem  og  give  en  Erfaring, 
som  vil  blive  til  stor  Hjælp  i  Livet.  Gaar  vi  ind  for  Arbej- 
det med  den  rette  Forstaaelse,  vil  vi  ogsaa  kunne  opdrages 
til  et  bedre  Liv  i  Evangeliet,  for  med  den  strenge  Standard, 
som  fordres  af  den,  som  er  sat  til  at  lede,  er  det  klart,  at 
vi  maa  være  et  Eksempel  for  Medlemmerne. 

Her  er  vi  inde  paa  et  Punkt,  som  det  volder  enkelte  no- 
get Besvær  at  forstaa.  —  Hvor  medfølende  vi  end  maa  være 

overfor  dem,  som  ikke  kan  faa  Bugt  med  deres  Svagheder, 
som  f.  Eks.  Overtrædelse  af  VISDOMSORDET,  saa  maa 
disse  løses  fra  deres  Stillinger.  Men  selvfølgelig  kan  man 
ogsaa  paa  andre  Maader  vise  et  daarligt  Eksempel,  og  der- 
for skal  Jesu  Ord  til  de  nephitiske  Disciple  være  et  Alvors- 
ord til  os  alle.  Han  siger:  »Jeg  har  sat  Jer  til  et  Lys  for 
dette  Folk«,  3.  Nephi  15:  12. 

Det  skulde  i  Grunden  være  saa  meget  lettere  at  have  et 
medfølende  Hjerte  for  dem,  som  har  saa  svært  ved  at  holde 
sig  paa  den  rette  Side  af  Vejen,  naar  vi  selv  har  kæmpet  os 
gennem  de  mange  Vanskeligheder  paa  vor  Vej,  for  vi  er 
jo  trods  alt  sat  her  for  at  hjælpe  hverandre  over  Livsvejens 
mange  Hindringer.  —  Det  kan  være  passende  her  at  minde 
om,  hvad  der  staar  i  Pagtens  Bog  121  Kapitel  41 — 46.  (Ny 
Aabenbaring  Side  156  nederst  og  Kapitlet  ud).  Disse  Ord 
burde  stadig  ligge  os  paa  Sinde. 

Til  Søskende  i  Almindelighed  vil  jeg  sige:  Gaa  altid  til 
den,  som  er  sat  som  Jeres  Leder,  enten  i  Grenen,  Distrik- 
tet eller  Missionen,  med  Jeres  Vanskeligheder.  De  er  sat 
der  for  at  hjælpe  Jer,  og  de  er  under  Ansvar  og  skal  vise, 
at  de  fortjener  Jeres  Tillid.  Frelserens  Ord  til  Peter  skal 
nævnes  i  denne  Forbindelse;  han  siger  »Vogt  mine  Faar«. 

Regeringsmagten  i  Guds  Rige  grundes  paa  Kærlighed. 
Trangen  til  at  herske  maa  ikke  gøre  sig  gældende  hos  en 
Guds  Tjener,  for  noget  saadant  er  ikke  foreneligt  med  Evan- 
geliets Aand.  Den,  som  har  de  Helliges  Hengivenhed,  kan 
lede  dem  uden  noget  Besvær,  og  hans  Indflydelse  vil  være 
varig.  Guds  Rige  er  dannet  for  engang  at  lede  Nationerne 
til  Fred  og  Retfærdighed,  og  derfor  maa  Israels  Ældster 
berede  sig  til  at  indtage  Stillinger  som  Kristi  Konger  og 
Præster.  De  maa  være  Mænd,  som  har  gjort  sig  parate  til 
at  repræsentere  Guds  Rige  og  bringe  de  ynkelige  Rester  af 
Jordens  Nationer  i  Orden,  — og  denne  Kundskab  og  Erfa- 
ring  skal  vi  erhverve  os  i  de  forskellige  Lederstillinger,  vi 
nu  bliver  kaldet  til. 

"  Olaf  Sønsteby. 

Gør  det  bekendt  over  Land  og  i  By,  Herren  har  talet  paany! 
Missionærmærkatet  paa  alle  Breve! 

Den  virkelige  Mand. 


En  virkelig  Mand  taler  aldrig  om,  hvad  Verden  skylder 
ham,  om  den  Lykke,  han  fortjener,  om  de  Chancer,  han 
med  Rette  burde  have  —  og  alle  saadanne  Ting. 

En  virkelig  Mand  er  lige  saa  ærlig,  naar  han  er  alene  i 
sit  Værelse,  som  naar  han  er  blandt  andre. 

En  virkelig  Mand  ønsker  ikke  uberettigede  Fordele  og 
Begunstigelser.  Han  ønsker  ærligt  Arbejde  og  Løn,  venter 
ikke  noget  for  intet. 

En  virkelig  Mand  lover  ikke  for  meget,  men  vil  gerne 
gøre  lidt  mere  og  bedre,  end  han  lover. 

En  virkelig  Mand  er  paalidelig.  Hans  enkle  Ord  behøver 
ingen  Ed. 

En  virkelig  Mand  er  loyal  mod  sine  Venner  og  værner 
lige  saa  omhyggeligt  om  deres  Rygte  som  om  sit  eget. 

En  virkelig  Mand  kan  ikke  skade  nogen  Kvinde  eller 
Barn,  hverken  fysisk  eller  moralsk.  Han  er  trofast  mod  sin 
Hustru. 

En  virkelig  Mand  passer  sine  egne  Sager.  Han  dømmer 
ikke  andre  Mennesker,  dersom  han  ikke  er  helt  sikker  paa 
at  have  det  rette  Kendskab  til  Forholdene. 

En  virkelig  Mand  er  overbærende  og  prøver  at  være  for- 
staaende  overfor  sin  Næste.  Han  er  taalmodig  og  barmhjer- 
tig mod  andre;  mod  sig  selv  er  han  streng. 

En  virkelig  Mand  opsøger  ikke  Faren,  men  han  flygter 
heller  ikke  fejgt,  naar  han  burde  møde  den. 

En  virkelig  Mand  er  glad  for  at  leve  og  ikke  bange  for 
at  dø.  J.  C.  M.  Carlsen. 

„Kun  for  Syndere" 


Mange  Mennesker,  ogsaa  inden  for  vor  Kirke,  prøver  altid 
kun  paa  at  finde  Fejl  og  at  kritisere  deres  Medmennesker  i 
Stedet  for  at  forsøge  at  finde  de  gode  Sider  ved  et  Menneske 
eller  ved  en  Ting.  Lad  os  altid  først  og  fremmest  se  det  gode 
ved  en  Sag  og  glemme,  hvad  der  eventuelt  kan  være  af  daarligt, 
og  lad  os  tænke  paa,  hvor  godt  vi  har  det  i  Forhold  til  saa 
mange  andre  Mennesker.  Lad  os  glæde  os  over  vore  dejlige 
Kirkebygninger,  hvor  vi  kan  samles  under  saa  gode  Forhold, 
og  lad  os  ikke  altid  kun  finde  noget  at  klage  over,  vi  har  det 
dog  saa  meget  bedre  end  vore  stakkels  Søskende  i  de  krigs- 
hærgede Lande. 

Er  der  endelig  noget,  du  absolut  mener  bør  paatales,  lad  da 
være  med  at  fortælle  det  vidt  og  bredt  til  alle  uvedkommende, 
men  gaa  direkte  til  den,  du  mener  har  fejlet,  og  gør  ham  eller 
hende  paa  en  hensynsfuld  Maade  opmærksom  paa  Fejlen  og 
bjælp  med  til  at  rette  den,  saa  vidt  det  staar  i  din  Magt.  Husk 
paa,  at  ikke  to  Mennesker  tænker  fuldstændig  ens,  og  hvad  der 
maaske  i  dine  Øjne  ser  ud  som  en  Fejl,  kan  udmærket  godt 
ved  nærmere  Undersøgelse  vise  sig  at  være  rigtigt  eller  maaske 
kun  ved  en  Misforstaaelse  have  forekommet  forkert. 

Er  der  Ting,  som  er  kommet  til  din  Kundskab,  og  som  du 
mener  absolut  bør  fortælles  til  andre  Mennesker,  da  stil  først 
dig  selv  disse  tre  Spørgsmaal: 

Er   det  Sandhed? 

Er  det  noget    godt? 

Er  det  nødvendigt  at  fortælle  det? 

Kan  du  ikke  uden  Tøven  og  ubetinget  svare  ja  til  alle  disse 
tre  Spørgsmaal,  da  behold  din  Viden  for  dig  selv,  thi  saa  vil 
der  aldrig  komme  noget  godt  ud  af  at  fortælle  det  til  andre, 
men  du  vil  kun  skade  dem,  du  fortæller  om  og  gøre  dem 
ulykkelige. 

Hvis  alle  Mennesker  vilde  holde  sig  dette  for  Øje,  vilde  der 
ikke  være  saa  megen  Splid  og  Had  mellem  dem,  og  der  vilde 
ikke  findes  saa  mange  ulykkelige  Mennesker.  Gør  du  ogsaa  dit 
til,  at  der  kan  skabes  lidt  mere  Fred  og  Fordragelighed,  paa 
den  Maade,  at  du  altid  kun  søger  det  gode  og  ikke  kun  prøver 
at  finde  Fejl  ved  alt  og  alle? 

Dette  gælder  dig  og  ikke  kun  din  Næste. 

Marg  Kaiser. 

Brus/i  up  your  Englis h. 

The  Missionary's 

Recompense. 

This  50knowledge  has  been 
51restored  to  this  earth  through 
our  Prophet  Joseph  Smith,  and 
trough  him  the  5iivoice  of  the 
heavenly  Father  has  comman- 
ded  that  we  build  temples 
wherin  the  holy  work  may 
be  carried  on. 

The  ride  53continued  for  a 
while  in  54silence  and  then  Mr. 
Forbes  asked:  Are  you  a  Mor- 
mon? 

Yes. 

I  have  heard  a  lot  about 
them.  Tell  me,  is  it  true,  that 
my  wife  and  I  can  be  55sealed 
in  a  temple  for  56eternity  with 
our  boy? 

Yes.  You  and  your  wife  can 
be  sealed  for  eternity,  for  God 
has  said  that  man  is  not  per- 
fect  without  the  woman,  neither 
can  the  woman  be  perfect  with- 


out the  man.  There  is  a  57wel- 
ding  link  between  father  and 
son,  and  without  that  sealing 
58power  neither  our  children 
nor  ourselves  can  be  made  per- 
fect. Do  you  understand? 

Mr.  Forbes  drove  in  deep 
thought  to  the  door  of  his 
farm  house.  As  he  kissed  his 
wife  and  told  her  who  the 
missionary  was,  59tears  came 
to  his  eyes.  Grasping  Elder 
Morgan's  hånd  he  said:  Yes, 
I  understand.  Thank  the  Lord 
for  your  coming.  Mary  and  I 
will  be  with  your  people  in 
60Zion  as  soon  as  we  can  sell 
the  farm.  In  the  meantime 
stay  with  us  and  tell  us  more 
about  your  wonderful  religion. 

Slut. 

50.  Kundskab.  51.  gengivet. 
52.  Røst.  53.  fortsatte.  54. 
Tavshed.  55.  beseglet.  56.  Evig- 
hed. 57.  Forbindelsesled.  58. 
Kraft.  59.  Taarer.  60.  Mellem- 
tiden. 


To  nye  Missionærer. 

Naar  dette  Nummer  af  STJERNEN  læses,  vil  to  nye 
Missionærer  være  afrejst  til  deres  Arbejdsplads.  Det  er 
Brødrene  Alving  Andersen  fra  Odense  Distrikt  og  Alfred 
Hansen  fra  Københavns  Gren.  Vi  ønsker  dem  Held  og 
Lykke  i  deres  Kald. 

Biblen  fortalt  aaa  Vers. 

Hakon  Holm:  Kristus,  første 
Del,  392  Sider,  Kr.  7,50. 

»HAKON  HOLM's  Gendigt- 
ning af  Biblen  er  det  mest  stor- 
slaaede  digteriske  Værk,  som 
er  set  herhjemme  i  disse  bog- 
rige, men  poesifattige  Tider. 
Det  vidner  om  hans  Anlæg  til 
at  blive  en  stor  Digter,  at  han 
efter  sin  megen  privatiserende 
Lyrik  har  paataget  sig  en  ob- 
jektiv, bredt  menneskelig  Op- 
gave. Og  han  er  gaaet  til  Biblen 
"uden  nogen  sekteriske  Særme- 
ninger eller  videnskabelige 
Bagtanker  —  han  tager  BOGEN 
som  den  Grundvold,  den  er  for 
Hovedpartier  af,  hvad  europæ- 
isk Aandsliv  i  tusind  Aar  har 
forstaaet  ved  ideel  Menneske- 
lighed, løftet  op  i  guddomme- 
ligt Lys.  Hans  Gendigtning 
fremstiller  sig  ikke  som  en 
særlig  religiøs  Poesi,  den  er 
baaret  af  en  sund,  ægte  digte- 
risk —  og  rimeligvis  ganske 
ubevidst  —  Forstaaelse  af,  at 
det  »religiøse«  og  det  »verds- 
lige« ligger  paa  Linie  med  hin- 
anden, uden  adskillende  Kløf- 
ter med  Afgrunde,  hvor  Grub- 
lerier opsluger  Livsglæde  og 
Handlekraft. 

Der  lyser  en  Skønhedsglæde 
gennem  hans  Digte,  og  han  for- 
holder sig  ganske  frimodigt  til 
sine  Temaer,  skildrer,  fortæl- 
ler, udmaler  i  store,  klare  Bil- 
leder. Hvis  Digteren  mener  at 
vise  Gud  sin  Dyrkelse  gennem 
sine  Kunstværker  —  saadan 
som  de  gamle  Malere  —  saa 
vidner  han  om  den  primitive 
Sandhed,  at  Gudsdyrkelse  er 
Fest,  som  løfter  Sjælen,  for- 
nyer dens  Tro  og  Hengivenhed 
til  Guddommen,  forkynder  de 
Begivenheder  og  Ord,  hvorfra 
Aabenbaringen  skinner.« 

Saaledes  skriver  Emil  Frede- 
riksen   i   Berlingske   Aftenavis 


og  Sognepræst  N,  J.  Raid  skri- 
ver i  Nat.Tid.  blandt  andet  føl- 
gende: 

»Sure  Folk  vil  sige,  at  man 
kan  ikke  fortælle  Lignelserne 
bedre,  end  Jesus  har  gjort.  Det 
har  de  Bet  i,  men  saa  maatte 
al  anden  Forkyndelse  standse, 
og  det  er  maaske  trods  alt  ikke 
Meningen.« 

Og  lad  det  saa  blot  hertil 
føjes:  Det  er  en  ublandet  Ny- 
delse at  læse  disse  Vers.  Og 
det  er  en  Oplevelse  igen  at  til- 
egne sig  Det  ny  Testamente  — 
alene  det,  at  Gendigtningen 
lokker  en  til  igen  at  give  sig  i 
Kast  med  Biblen,  gør  Arbejdet 
berettiget.  J — t. 

Og  her  er  saa  en  Prøve  af 
Versene: 

Det  er  Kristus  selv,  Messias! 
Peter  raaber  til  ham:  »Herre! 
Dersom  det  er  dig,  saa  byd  mig, 
jeg  skal  komme  ud  til  dig.« 

Skikkelsen  paa  Søen  svarer: 
»Kom  herhen!«  og  Peter 

vandrer 
lige  ud  imod  Messias, 
aandeflygtigt,  let  som  han. 

Og  de  mødes  midt  paa  Søen 
mellem  Braadsøer,  og  de 

vandrer 
roligt  sammen  hen  mod  Skibet. 
Se,  da  synker  pludselig 

Simon  Peter,  og  han  raaber: 
»Herre,  hjælp  mig!   Se,  jeg 

synker!« 
Herren  hjælper  ham  og  siger: 
»Hvorfor,  hvorfor  tvivled  du?« 

Alt  gik  godt,  til  Simon  Peter 
glemte  Herren  ved  sin  Side, 
og  han  saa  de  vilde  Bølger! 
Netop   da  man  skulde  tro, 

alle  Farer  overstaaet, 
at  han  kunde  vandre  ene, 
saa   han   Bølgerne   og  tvivled, 
tvivled,  frygted,  og  han  sank. 


Ønsker  De  udsendt  flere  Missionærer? 

Ved  Køb  af  Missionærmærkatet  bidrager  De  til 

Missionærfondet,  som  støtter  Missionærerne. 


184 


Slank  og  Sund. 

Fra  Bogen  SLANK  OG  SUND, 
som  vi  omtalte  i  sidste  Num- 
mer, skal  vi  denne  Gang  bringe 
to  Afsnit,  som  maa  formodes 
at  have  Interesse  for  alle  Læ- 
serne og  som  maaske  kan  være 
direkte  nyttige  for  nogle: 

De  danske  Ædegilder. 

Den  almindelige  Forret  her  i 
Danmark  er  desværre  ikke  som 
f.  Eks.  overalt  i  Frankrig  den 
sunde  Grøntsagsuppe,  men  der- 
imod tung  og  fedende  Grød. 
Denne  barbariske  Skik  har  sine 
Rødder  i  ældgamle  Traditioner. 

I  Renaissancens  og  Barokti- 
dens Danmark  bestod  en  »fest- 
lig Sammenkomst«  af  ikke  eet, 
men  en  hel  Række  »Ædegil- 
der«, rent  ud  sagt.  Man  kom  jo 
ikke  sammen  for  en  enkelt  Ef- 
termiddag, nej,  man  blev  en 
Uges  Tid,  naar  man  endelig  var 
kommet,  og  i  den  Tid  kunde 
man  naa  mange  Maaltider,  hvor 
man  som  Indledning  aad  flere 
Fade  tung  Sødgrød,  skyllet  ned 
med  mange  Krus  sødet  01,  før 
man  tog  fat  paa  Hovedretten, 
det  fede,  spidstegte  Svin  (eller 
Okse),  hvoraf  hver  Person 
spiste  mere  end  en  hel  Familie 
i  vore  Dage. 

Grød  er  forbudt. 

Meget  er  forandret  siden  da, 
men  den  Tidsalders  Madskik 
har  holdt  sig  rigtigt  godt  til 
vore  Dage  —  desværre,  for  det 
er  ikke  nemt  at  udrydde  slige 
hævdvundne  Traditioner,  selv- 
om de  er  forkerte. 


Grøden  har  stadig  en  alt  for 
stor  Plads  paa  vort  Bord,  en 
Plads,  som  den  slet  ikke  fortje- 
ner, da  den  er  et  af  de  Fyld- 
stoffer, der  i  Forhold  til  sit 
Rumfang  indeholder  alt  for  lidt 
virkelig  Næring. 

Man  kan  spise  sig  stopmæt  i 
Grød,  men  hvis  næste  Ret  er 
en  lækker  Bøf,  kan  man  ud- 
mærket fortære  den  ogsaa  uden 
at  generes  af  Grøden,  og  faar 
man  ikke  nogen  næste  Ret,  vil 
man  efter  et  Par  Timers  For- 
løb være  lige  saa  sulten  som 
før  Maaltidet. 

Herefter  kan  vi  vist  roligt 
fastslaa,  at  Grød  er  forbudt, 
hvis  De  vil  være  slank.  —  Naar 
De  er  blevet  Fedmen  kvit,  og 
kun  skal  bevare  Slankheden, 
kan  De  tillade  Dem  en  lille 
Portion  raa  Havregryn  med 
frisk  Frugt  og  Mælk  —  men 
ikke  Sukker.  I  Stedet  for  Grød 
kan  De  sem  Forret  vælge  den 
føromtalte  Grøntsagsuppe,  der 
kan  laves  af  Aarstidens  Grønt- 
sager: Blomkaal,  Rosenkaal, 
Asparges,  Hvidkaal,  Sommer- 
kaal  (Spidskaal  og  Savoykaal), 
desuden  i  forskellige  Sammen- 
sætninger Porrer,  Selleri,  Ær- 
ter og  Bønner. 

For  Smagens  og  Variationens 
Skyld  kan  Suppen  koges  paa 
lidt  magert  Kød,  men  den  er 
udmærket  uden.  Hvis  De  synes, 
det  bliver  for  tyndt,  jlævnes 
Suppen  med  en  raa  Æggeblom- 
me eller  to  —  ikke  med  Mel. 

Hvedemel  er  nemlig  ogsaa  en 
af  de  Ting,  det  er  forbudt  at 
komme  i  nærmere  Berøring 
med,  naar  man  skal  slankes. 

Derfor  maa  De  heller  ikke 
stuve  Grøntsagerne,  ligesom  De 
ikke  maa  spise  opbagt  Sauce. 

LANDET    RUNDT. 


AALBORG.  8.  Oktober  vel- 
signedes Aage  og  Inger  Marie 
Gerlachs  lille  Dreng  af  sin 
Morbroder,  Ældste  Peter  Sten- 
berg Hansen  og  fik  Navnet 
Vagn  Gerlach  Han  blev  født 
den   11.  Juni. 

8.  Oktober  velsignedes  Inge- 
mann og  Mary  Holm  Bendt- 
sens lille  Pige  af  sin  Morfar, 
Ældste  Emil  Sandberg,  og  fik 
Navnet  Alice  Elisabeth  Bendst- 
sen.  Hun  blev  født  d.  ll.Sept. 

AARHUS.  Aage  og  Elisabeth 
Pedersens  Datter,  født  den  6. 
Juli  1944  i  Hammel,  velsigne- 
des d.  20.  August  af  Faderen 
og   fik   Navnet   Vita   Pedersen. 

ESBJERG.  Bertel  Olsen  fyld- 
te 60  Aar  den  21.  Juli. 

KØBENHAVN.  24.  September 
velsignede  Missionspræsident 
Orson  B.  West  Aage  og  Myrth- 
la  Jensens  lille  Datter,  født  d. 
28.  December  1943,  som  fik 
Navnet  Sonja  Margrethe  Jen- 
sen. 

24.  September  døbtes  Olga 
Pouline  Pedersen  af  Alfred 
Hansen.  Haandspaalæggelse 
ved  Ældste   Kai   Jørgensen. 

24.  September  døbtes  Børge 
Hansen  af  Ældste  Chr.  Niel- 
sen, Brønderslev.  Haandspaa- 
læggelse ved  Missionspræsi- 
dent Orson  B.  Wes. 

8.  Oktober  viedes  Olga  Pou- 
line  Pedersen    til    Knud   Hent- 


zen  Jensen  af  Ældste  William 
Ørum  Pedersen  i  den  smukt 
pyntede   Sal. 

Alle    ovenstaaende    Søskende 
ønskes   hjerteligt   tillykke! 


AALBORG.  21.  September 
blev  Chr.  og  Kurna  Bredegaard 
Jensens  lille  Pige,  født  den 
31.  August,  død'  den  19.  Sep- 
tember, begravet  fra  Kirken  i 
Aalborg  under  stor  Deltagelse 
fra  Søskende  og  Venner.  Ved 
Baaren,  som  var  smuk  pyntet 
med  Efteraarsløv  og  Blomster, 
talte  Distriktspræsident  Henry 
Løjborg,  hvorefter  Kisten  før- 
tes til  Lindholm  Kirkegaard, 
hvor  Graven  blev  velsignet  af 
Grensforstander  Arnold  Bukke. 

AARHUS.  12.  Oktober  døde 
Mary  Nielsine  Pouelsen,  knap 
46  Aar  gammel.  Str.  Pouelsen 
havde  været  Medlem  af  Kirken 
siden   1914. 

20.  Oktober  døde  Rasmus 
Andersen,  86  Aar  gammel.  Han 
havde  været  Medlem  af  Kirken 
siden    1918. 

Ære  være  deres  Minde. 


KØBENHAVN.  Primary  viste 
ved  sin  Fest  den  13.  Oktober 
endnu  engang,  at  den  er  en 
Organisation  af  Format.  Pro- 
grammet var  imponerende, 
selv  om  det  udførtes  udelukken- 
de af  Børn,  og  den  talrige  For- 
samling, som  for  en  stor  Del 
bestod  af  fremmede,  nemlig 
Forældre  til  Primary-Børnene, 
kvitterede  for  Underholdnin- 
gen med  rigt  Bifald.  J.  S. 

Søndag  den  15.  Oktober  or- 
dineredes Kirstein  Viggo  Kir- 
sted til  Diakon  af  Missionspræ- 
sident Orson  B.  West  og  Erik 
Jensen  Thomsen  til  Diakon  af 
Grensforstander  Frede  Thom- 
sen. 

RANDERS.  Ungdomsforenin- 
gen afholdt  den  22.  September 
en  Fest,  hvis  Overskud  deltes 
ligeligt  mellem  Ungdomsfor- 
eningen og  Missionærforenin- 
gen. 

SPEJDERFØRERE.      Brødre, 

som  har  Lyst  og  Tid  til  at  ar-  lighederne     for     Oprettelse     af 

bejde    med    Spejdere    indenfor  flere  Afdelinger  med  Henning 

Kirkens  Rammer,  er  velkomne  Fanø,     Adr. :      Kirken,    Valde- 

til    at   korrespondere    om   Mu-  marsgade  2,  Aalborg. 


Efteraarskonferencerne. 


KØBENHAVN.  Konferencen 
indledtes  Fredag  den  22.  Sep- 
tember med  en  vellykket  Kon- 
cert af  Koret  under  Broder  Ed- 
mund Kaisers  Ledelse  og  med 
Hr.   Ingvald   Olsen   som   Solist. 

Søndag  afholdtes  de  sædvan- 
lige Møder,  begyndende  med 
Møde  for  Præstedømmet,  fort- 
sættende med  Søndagsskole- 
konference  og  sluttende  •  med 
offentligt  Møde  om  Aftenen. 

Mandag  var  den  store  Over- 
raskelsernes Dag.  Den  obliga- 
toriske Kvindelig  Hjælpefor- 
enings-Bazar  var  denne  Gang 
koblet  sammen  med  en  Films- 
forestilling,  saaledes  at  For- 
samlingen —  der  trods  styr- 
tende Regn  var  meget  talrig  — 
først  saa  Filmen  »Staden  Kø- 
benhavn«, hvis  Spilletid  er 
omtrent  en  Time,  og  derefter 
kunde  begive  sig  nedenunder 
til  Bazaren  og  Serveringen. 
Der  var  stor  og  udelt  Glæde 
over  Arrangementet,  som  for- 
haabentlig  kan  gentages  ved 
senere  Konferencer.  JS. 

AALBORG.  Fredag  den  6. 
Oktober  indledte  Ungdomsfor- 
eningen Konferencen  med  en 
»Aakjær-Aften«  med  den  kend- 
te Aakjær-Fortolker  Lærer  Si- 
gurd Daugbjerg  som  Leder. 
Tilstede  65. 

Konferencen  fortsattes  Søn- 
dag Morgen  med  Præstedoms- 
møde   og   Søndagsskole,   under 


hvilken  hver  af  Klasserne  vi- 
ste et  godt  gennemført  Pro- 
gram.  Tilstede   165. 

Om  Eftermiddagen  afholdtes 
det  offentlige  Møde  med  Taler 
af  Primarys  Præsident,  Søster 
Jessen,  Distriktspræsident  Hen- 
ry Løjborg  og  Missionspræsi- 
dent  Orson  B.  West.  Tilstede 
120. 

Mandag  Aften  sluttedes  Kon- 
ferencen med  Bazar  i  Den 
kvindelige  Hjælpeforening.  Til- 
stede var  her  65.       >  SS. 

AARHUS.  Efteraarskonferen- 
cen  begyndte  med  en  Koncert 
Fredag  den  13.  Oktober,  hvor 
Dansk  Vandrelaugs  Orkester 
medvirkede.  Det  blev  den  bed- 
ste Koncert,  der  har  været  af- 
holdt i  mange  Aar  i  Aarhus. 
Tilstede  100. 

Lørdag  Aften  opførte  Ung- 
domsforeningen Vaudevillen 
»Om  Forladelse«.  Tilstede  74. 

Søndag  Morgen  afholdtes 
Præstedomsmøde  med  18  til- 
stedeværende. Derefter  var 
Søndagsskolens  Møde  med  Re- 
citation, Talekor  og  Sang, 
flinkt  udført  af  Børnene.  Til- 
stede  71. 

Offentligt  Møde  afholdtes  om 
Eftermiddagen  under  Medvir- 
ken af  Koret  og  med  Ældste 
Peter  Olsen  og  Missionspræsi- 
denten  som  Talere.  Tilstede  75. 
T.L.A. 


187 


Julekortet  der  huskes! 


Nu  nærmer  Juletiden  sig  atter,  denne  Aarets  største  Højtids- 
fest  oprinder,  næsten  før  vi  tænker  over  det. 

Med  Julen  følger  Ønsket  om  at  glæde  andre,  og  en  af  de 
mest  almindelige  Maader  er  at  sende  en  Julehilsen  med 
Posten  til  Venner  og  Bekendte. 

For  at  Kirkens  Medlemmer  og  Venner  ogsaa  paa  dette 
Omraade  kan  sende  en  Hilsen,  som  adskiller  sig  fra  de  mange 
ensartede,  har  Dansk  Missionærforening  ladet  fremstille  et  sær- 
deles smukt  og  særpræget  Julekort,  som  baade  i  Udførelse  og 
Tekst  er  noget,  der  vil  bemærkes  og  omtales. 

Af  Kortets  Tekst  fremgaar  det,  at  naar  »JESU  KRISTI 
KIRKE  AF  SIDSTE  DAGES  HELLIGE«  bliver  anerkendt 
som  »GUDS  KIRKE  PAA  JORDEN«  vil  »FRED  PAA 
JORDEN«  blive  en  Virkelighed.  Alene  dette  burde  gøre 
Kortet  selvskrevet  til  Anvendelse  af  ALLE. 

Kortets  Pris  er  kun  10  Øre  og  det  faas  hos  alle  Missionærfor- 
eningens Tillidsmænd  samt  paa  Missionskontoret. 

Dansk  Missionærforening. 


Skandinaviens  St jerne. 

Næste  Nummer  af  STJERNEN  vil  som  Julenummer 
først  udkomma  i  Dagene  umiddelbart  før  Jul.  Stof  til 
Bladet  maa  være  indsendt  senest  25.  November. 

Red. 

SØNDAGSSKOLEN 

December  1944. 

NADVERVERS 
Vi  takker  Dig,  o  Fader  kær 
for  Bønnen,  som  Du  gav, 
og  Jesus,  som  har  os  genløst, 
vi  mindes  nu  ved  Nadveren. 


KORLEKTIER 

1.  Søndag.  For  Børn  under  10  Aar 

Matthæus-Ev.  23.  Kap.:  37.  38.  og  39.:  Du  skal  elske  Her- 
ren din  Gud  af  hele  dit  Hjerte  og  af  hele  din  Sjæl  og  med 
hele  dit  Sind.  Dette  er  det  store  og  første  Bud.  Men  et  an- 
det er  dette  ligt:  Du  skal  elske  din  Næste  som  dig  selv. 

2.  Søndag.  For  Børn  over  10  Aar 

Matthæus-Ev.  10.  Kap.:  1:  Og  Jesus  kaldte  sine  tolv  Di- 
sciple til  sig  og  gav  dem  Magt  over  urene  Aander,  til  at 
uddrive  dem  og  at  helbrede  enhver  Sygdom  og  enhver  Skrøbe- 
lighed. 

3.  Søndag.  Junior  Klassen 

Johannes-Ev.  15.  Kap.  9.  og  10.:  Ligesom  Faderen  har 
elsket  mig,  saa  har  jeg  ogsaa  elsket  Jer;  bliv  i  min  Kærlig- 
hed: Dersom  I  holder  mine  Befalinger,  skal  I  blive  i  min 
Kærlighed,  ligesom  jeg*  har  holdt  min  Faders  Befalinger  og 
bliver  i  Hans  Kærlighed. 

4.  Søndag.  Senior  Klassen 

Paulus'  1.  Brev  til  Konrinthierne.  14.  Kap.  1.  og  5.:  Stræb 
efter  Kærligheden  og  tragt  efter  de  randelige  Gaver  men  mest 
efter  at  profetere.  Men  jeg  ønsker,  at  I  alle  maatte  tale  i 
Tunger  men  endnu  hellere,  at  I  maatte  profetere;  den,  som 
profeterer,  er  større  end  den,  som  taler  i  Tunger,  medmindre 
han  udlægger  det,  for  at  Menigheden  kan  faa  Opbyggelse 
deraf.  N.  P.  A. 


SKANDINAVIENS   STJERNE,  Organ   for  Den  danske  Mission  af 
Jesu  Kristi  Kirke  af  Sidstedages  Hellige,  udkommer  een  Gang  maanedl. 

